Homoseksuaalisuus ja laki
Tämä artikkeli selostaa homoseksuaalisuuden lainsäädännöllistä asemaa maailman eri valtioissa. Homoseksuaalisuus on edelleen rikos 68 maassa ja kuolemantuomion siitä voi saada Iranissa, Mauritaniassa, Nigeriassa, Saudi-Arabiassa, Sudanissa, Arabiemiraateissa ja Jemenissä.[1]
Afganistan Homoseksuaalisuuden lainsäädännöllinen asema maassa on epäselvä. Taliban-hallituksen aikana homoseksuaaleja rangaistiin kuolemalla. Arabiemiirikunnat Lain mukaan homoseksuaalinen kanssakäyminen voi johtaa kuolemanrangaistukseen.[2] Armenia Homoseksuaalinen kanssakäyminen on nykyään laillista. Ennen vuotta 2003 se oli rikos, josta rangaistiin enintään viiden vuoden vankeudella. Azerbaidžan Homoseksuaalinen kanssakäyminen laillistettiin 2000. Bahrain Bahrainin laissa seksuaalinen kanssakäyminen miesten kesken on kielletty luonnonvastaisena. Rangaistukseksi voidaan tuomita enintään kymmenen vuotta vankeutta. Bangladesh Laki kieltää homoseksuaalisen kanssakäymisen vankeuden ja sakkojen uhalla. Bhutan Laissa kielletään "luonnonvastainen seksi", joka on määritelty vähäiseksi rikkomukseksi. Siitä tuomitaan enintään vuoden vankeusrangaistus. Brunei Homoseksuaalisuus on laitonta, ja maksimirangaistus on kymmenen vuoden vankeus. Siitä voidaan myös sakottaa. Korean tasavalta Homoseksuaalinen kanssakäyminen on laillista, mutta useimmiten käsitellään sairautena. Filippiinit Lakia homoseksuaaleja vastaan ei ole. Heitä ei kuitenkaan päästetä armeijaan. Georgia Homoseksuaalinen kanssakäyminen on laillista. Indonesia Laki ei kiellä homoseksuaalista kanssakäymistä. Jos se on kuitenkin tapahtunut alle 18-vuotiaan henkilön kanssa, rangaistuksena voi olla enintään viiden vuoden vankeus. Aceh'ssa saatetaan kuitenkin soveltaa šaria-lakia, joka tuomitsee homoseksuaalit ankarasti. Vuonna 2003 tehty ehdotus homoseksuaalisuuden kriminalisoimiseksi maanlaajuisesti kaatui. Intia Homoseksuaalisuus laillistettiin tuomioistuimen päätöksellä vuonna 2009.[3] Irak Voimassa oleva rikoslaki ei kriminalisoi homoseksuaalista kanssakäymistä. Iran Homoseksuaalisuus on kiellettyä. Lain mukaan homoseksuaalinen kanssakäyminen voi johtaa kuolemanrangaistukseen.[2] Lesboja rangaistaan 100 ruoskaniskulla, paitsi jos kyseessä on nelinkertainen rikoksenuusija, jolloin tuomitaan kuolemanrangaistus. Vuonna 2005 sai kansainvälistä huomiota tapaus, jossa teini-ikäiset Mahmoud Asgari ja Ayaz Marhoni hirtettiin homoseksuaalisuudesta tuomittuina. Iranin viranomaiset sanoivat heidän myös raiskanneen itseään nuoremman pojan, mutta ihmisoikeusjärjestöt pitivät väitettä tekaistuna ja tuomitsivat teloituksen. Israel Homoseksuaalinen kanssakäyminen on laillista. Itä-Timor Homoseksuaalinen kanssakäyminen on laillista. Japani Homoseksuaalinen kanssakäyminen on laillista. Jemen Homoseksuaalinen kanssakäyminen voi johtaa kuolemanrangaistukseen.[2] Jordania Homoseksuaalinen kanssakäyminen on laillista, mutta maassa on ilmennyt homoihin kohdistuneita kunniamurhia. Kambodža Homoseksuaalinen kanssakäyminen on laillista, ja myös homoliittojen laillistamista on esitetty. Kazakstan Homoseksuaalinen kanssakäyminen on laillista. Kiina Homoseksuaalinen kanssakäyminen on laillista. Homoliittojen laillistamista on esitetty. Kirgisia Homoseksuaalinen kanssakäyminen on laillista. Kuwait Homoseksuaalinen kanssakäyminen on laitonta. Jos toinen partneri on ollut tekohetkellä alle 21 vuotta, maksimirangaistus on kymmenen vuotta vankeutta, muussa tapauksessa seitsemän. Laos Homoseksuaalinen kanssakäyminen laillistettiin 1992. Libanon Homoseksuaalinen kanssakäyminen on laitonta. Vuoden 1943 rikoslaki määrää siitä enintään vuoden vankeusrangaistuksen. Vuonna 2003 tätä lainkohtaa laajennettiin siten, että rangaistus on vankeutta yhdestä kuukaudesta yhteen vuoteen ja sakko. Malediivit Laki homoja ja lesboja vastaan on voimassa. Seksuaalinen kanssakäyminen miesten kesken on rangaistavaa 9 kk:n à 1 v:n maastakarkotuksella tai 10–30 ruoskaniskulla. Lesboja rangaistaan 9 kk:n à 1 v:n kotiarestilla, mutta myös heitä tiedetään rangaistun ruoskaniskuin. Malesia Malesian rikoslaissa ei suoraan mainita homoseksuaalisuutta, mutta siinä kielletään luonnonvastaiseksi luonnehdittu yhdyntä suuhun tai anukseen. Laki määrää siitä enintään 20 vuotta vankeutta. Tunnettu tapaus sattui 8. elokuuta 2000, kun poliitikko ja entinen varapääministeri Anwar Ibrahim tuomittiin "sodomiasta" yhdeksän vuoden vankeuteen. Oikeudenkäynti oli kiistanalainen, ja sekä Amnesty International ja Human Rights Watch kyseenalaistivat tuomion. Ibrahim päätettiinkin vapauttaa syyskuussa 2004. Mongolia Rikoslaki on mahdollistanut homoseksuaalisen kanssakäymisen vuodesta 2002. Myanmar Homoseksuaalinen kanssakäyminen on laitonta. Rikoslaki säätää rangaistukseksi elinikäisen maastakarkotuksen tai sakon ja enintään kymmenen vuoden vankeuden. Nepal Nepalin Korkein oikeus esitti marraskuussa 2008 täysiä oikeuksia homoseksuaaleille ja teki näin Nepalista ensimmäisenä Aasian maana yhden niistä maista, joissa homoliitto on mahdollinen. Asia on kuitenkin toistaiseksi hallituksen käsittelyssä, joten liitot eivät vielä saa virallista hyväksyntää. Oman Homoseksuaalinen kanssakäyminen on laitonta ja johtaa vankeusrangaistukseen kuudesta kuukaudesta kolmeen vuoteen. Pakistan Homoseksuaalinen kanssakäyminen on laitonta ja voi rikoslain mukaan johtaa elinkautiseen vankeusrangaistukseen. Korean demokraattinen kansantasavalta Lakia homoseksuaalista kanssakäymistä vastaan ei ole. Qatar Voimassa oleva rikoslaki määrää homoseksuaalisesta kanssakäymisestä elinkautisen. Samassa lainkohdassa kriminalisoidaan aviorikos ja raiskaus, joista rikosoikeudellinen rangaistus on sama. Saudi-Arabia Maassa sovelletaan tiukkaa šaria-lakia. homoseksuaalinen kanssakäyminen voi johtaa kuolemanrangaistukseen.[2] Tuomitseminen edellyttää, että todistajina on neljä tervejärkistä ja luotettavaa mieshenkilöä. Singapore Rikoslaki kriminalisoi miesten välisen homoseksuaalisen kanssakäymisen. Maksimirangaistus on 2 vuotta vankeutta. Naisten välistä seksiä laki ei tunne.[4] Sri Lanka Laki kieltää homoseksuaalisen kanssakäymisen, josta seuraa enintään kymmenen vuotta vankeutta. Syyria Laki kieltää homoseksuaalisen kanssakäymisen. Rangaistuksena on enintään kolmen vuoden vankeus. Tadžikistan Homoseksuaalinen kanssakäyminen on laillista. Taiwan Homoseksuaalinen kanssakäyminen on laillista, ja homoliittojen laillistamista on esitetty. Thaimaa Homoseksuaalinen kanssakäyminen on laillista. Vuodesta 2005 laki on mahdollistanut homoseksuaalien pääsyn asepalvelukseen. Turkmenistan Turkmenistanilainen rikoslaki määrää miesten keskisestä seksistä enintään kahden vuoden vankeusrangaistuksen. Uzbekistan Miesten välinen seksi on rikos, joka johtaa enintään kolmen vuoden vankeuteen. Vietnam Homoseksuaalinen kanssakäyminen on laillista.
Algeria Laki kieltää homoseksuaalisen kanssakäymisen, josta säädetään rangaistuksena 500–2000 Algerian dinaarin sakko ja vankeutta kahdesta kuukaudesta kahteen vuoteen. Jos toinen osapuoli on alle 18-vuotias, vanhemman henkilön maksimirangaistukset ovat kolme vuotta vankeutta ja 10000 dinaarin sakko. Angola Maan nykyinen laki sallii homoseksuaalisen kanssakäymisen. Seksuaalisuuden takia syrjiminen on laitonta. Benin Homoseksuaalisuus on laitonta. Siitä seuraa rangaistuksena 1–3 vuotta vankeutta ja 100000–500000 frangin sakko. Botswana Homoseksuaalinen kanssakäyminen kielletään, ja siitä seuraa enimmillään seitsemän vuoden vankeusrangaistus. Myös sen yritys on kriminalisoitu viiden vuoden vankeuden maksimirangaistuksella. Burkina Faso Homoseksuaalinen kanssakäyminen on laillista. Burundi Laki kieltää homoseksuaalisuuden. Djibouti Laki kieltää homoseksuaalisuuden. Egypti Lain mukaan homoseksuaalisuus ei ole rangaistavaa. Eritrea Eritrean lain mukaan homoseksuaalisuus johtaa vankeusrangaistukseen, jonka kesto määritellään tapauskohtaisesti (min. 10 päivää, max. 3 vuotta). Etelä-Afrikan tasavalta Homoseksuaalinen kanssakäyminen on laillista. Rikoslaki kieltää seksuaalivähemmistöihin kohdistuvan syrjinnän ja maa on myös Afrikan ensimmäinen, jossa homoliitto on mahdollinen. Etiopia Laki säätää homoseksuaalisesta kanssakäymisestä vankeusrangaistuksen. Gabon Homoseksuaalinen kanssakäyminen on laillista ja seksuaalinen suojaikäraja 18 vuotta. Gambia Homoseksuaalinen kanssakäyminen on lainvastaista ja johtaa 14 vuoden vankeuteen. Ghana Ghanan laki kieltää homoseksuaalisen kanssakäymisen. 21. lokakuuta 1994 Capital Gay -lehti uutisoi ghanalaisen homomiehen saaneen Etelä-Afrikasta turvapaikan. 1. syyskuuta 2006 hallitus kielsi homojen oikeuksia käsitelleen konferenssin, joka oli tarkoitus pitää Ghanassa muutaman päivän kuluttua. Guinea Homoseksuaalisuus on laitonta. Rangaistuksia ovat vankeus (6 kk–3 v) ja sakko. Jos toinen osapuolista on ollut tekohetkellä alle 21-vuotias, tulee Guinean rikoslain mukaan soveltaa maksimirangaistusta. Guinea-Bissau Homoseksuaalinen kanssakäyminen on laitonta. Kamerun Maan laki kieltää homoseksuaalisuuden. Siitä on säädetty mahdollisiksi rangaistuksiksi vankeutta kuudesta kuukaudesta viiteen vuoteen ja 20000–200000 frangin sakko. Kap Verde Homoseksuaalisuuden kieltävä laki kumottiin vuonna 2004. Kenia Homoseksuaalisuus on laitonta ja saattaa johtaa 14 vuoden vankeuteen. Jos "törkeän tekomuodon tunnusmerkistö" täyttyy, rangaistus on 21 vuotta. Myös homoseksuaalisen kanssakäymisen yritys on kriminalisoitu ja voi johtaa 7 vuoden vankeuteen. Keski-Afrikan tasavalta Homoseksuaalinen kanssakäyminen on laillista. Komorit Homoseksuaalinen kanssakäyminen on laillista. Kongon demokraattinen tasavalta Laissa ei mainita homoseksuaalisuutta, mutta homoja vastaan voidaan soveltaa erästä lainkohtaa ("rikkeet moraalia vastaan"). Seuraamuksia ovat sakko ja vankeutta kolmesta kuukaudesta viiteen vuoteen. Kongon tasavalta Homoseksuaalinen kanssakäyminen on laillista. Lesotho Laissa kielletään seksuaalinen kanssakäyminen miesten kesken. Liberia Homoseksuaalisuus on laitonta. Libya Homoseksuaalinen kanssakäyminen on laitonta ja johtaa enintään viiden vuoden vankeusrangaistukseen. Madagaskar Homoseksuaalinen kanssakäyminen on laillista, mutta sen suojaikäraja on korkeampi kuin heteroseksissä. Malawi Homoseksuaalinen kanssakäyminen on vankeusrangaistuksen uhalla kielletty. Mali Homoseksuaalinen kanssakäyminen on laillista. Marokko Homoseksuaalinen kanssakäyminen johtaa vankeuteen kuudesta kuukaudesta kolmeen vuoteen. Lisärangaistuksena tulee sakko, joka on kooltaan 120–1000 dirhamia. Mauritania Homoseksuaalinen kanssakäyminen voi johtaa kuolemanrangaistukseen.[2] Seksuaalinen kanssakäyminen myös naisten kesken on laitonta. Mauritius Rikoslaki määrää homoseksuaalisesta kanssakäymisestä enintään viiden vuoden vankeusrangaistuksen. Mosambik Homoseksuaalinen kanssakäyminen laillistettiin kesäkuussa 2015.[5] Namibia Miesten keskeisestä seksuaalisesta kanssakäymisestä puhutaan rikoslaissa "luonnonvastaisena seksuaalirikoksena". Niger Homoseksuaalinen kanssakäyminen on laillista, mutta sen suojaikäraja on korkeampi kuin heteroseksissä. Nigeria Homoseksuaalinen kanssakäyminen on laitonta ja johtaa enintään neljäntoista vuoden vankeuteen. Joissain pohjoisissa osavaltioissa sovelletaan islamiin pohjautuvaa šaria-lakia, mikä johtaa homoseksuaalisuudesta tuomittujen kuolemanrangaistukseen kivittämällä. Norsunluurannikko Homoseksuaalinen kanssakäyminen on laillista. Homojen seksuaalinen suojaikäraja on kuitenkin korkeampi kuin heteroilla. Päiväntasaajan Guinea Homoseksuaalinen kanssakäyminen on laillista. Ruanda Homoseksuaalinen kanssakäyminen on laillista, mutta seksuaalinen suojaikäraja on homoilla korkeampi kuin heteroilla. Sambia Laki kieltää homoseksuaalisen kanssakäymisen luonnonvastaisena. Rangaistukseksi on säädetty neljäntoista vuoden vankeus. São Tomé ja Príncipe Homoseksuaalinen kanssakäyminen on laitonta. Senegal Homoseksuaalinen kanssakäyminen on laitonta. Rangaistuksena on vankeus yhdestä viiteen vuoteen ja sakko. Jos toinen partneri on ollut tekohetkellä alle 21-vuotias, sovelletaan aina rangaistusasteikon yläpäätä. Seychellit Homoseksuaalisuus on rikos, josta rangaistaan enintään neljäntoista vuoden vankeudella. Sierra Leone Nykyinen rikoslaki mahdollistaa homoseksuaalisuudesta elinkautisen. Yrityskin on kriminalisoitu, vaikka siitä tuomitaan lievempi rangaistus. Somalia Somalian rikoslaki määrää homoseksuaalisuudesta vankeutta kolmesta kuukaudesta kolmeen vuoteen. Toisinaan saatetaan soveltaa islamin opetuksiin pohjautuvaa šaria-lakia, joka säätää homoseksuaalisesta kanssakäymisestä kuolemanrangaistuksen. Sudan Laki kieltää homoseksuaalisen kanssakäymisen sodomiana, josta säädetään ensimmäisellä ja toisella kerralla sataan ruoskaniskuun ja enintään viiden vuoden vankeuteen. Kolminkertainen rikoksenuusija saatetaan tuomita elinkautiseen vankeusrangaistukseen tai kuolemaan. Swazimaa Laki kieltää miesten välisen anaaliyhdynnän. Tansania Laki kieltää homoseksuaalisen kanssakäymisen. Rangaistuksena on elinkautinen tai vähintään 30 vuoden vankeus, ja jos toinen partneri on ollut tekohetkellä alle 10-vuotias, aina elinkautinen. Togo Homoseksuaalinen kanssakäyminen on rangaistavaa kolmen vuoden vankeudella ja sakolla. Tšad Homoseksuaalinen kanssakäyminen on laillista. Tunisia Homoseksuaalinen kanssakäyminen kielletään Tunisian rikoslaissa "sodomiana". Rangaistuksena on enintään kolme vuotta vankeutta. Uganda Nykyinen rikoslaki mahdollistaa homoseksuaalisuudesta elinkautisen vankeusrangaistuksen. Zimbabwe Homoseksuaalinen kanssakäyminen on sakon ja vankeuden uhalla kielletty.
Argentiina Homoseksuaalinen kanssakäyminen on laillista. Myös rekisteröity parisuhde sallitaan. Bolivia Homoseksuaalinen kanssakäyminen on laillista. Brasilia Homoseksuaalinen kanssakäyminen on laillista maanlaajuisesti. Rio Grande do Sulin osavaltiossa on mahdollisuus rekisteröidä parisuhde, ja lisäksi osissa maata on homojen syrjinnän kriminalisoivia lakeja. Chile Homoseksuaalinen kanssakäyminen on laillista. Ecuador Homoseksuaalinen kanssakäyminen on laillista. Perustuslaki kieltää syrjinnän. Guyana Homoseksuaalisuudesta saatetaan tuomita elinkautiseen vankeuteen. Kolumbia Homoseksuaalinen kanssakäyminen on laillista. Paraguay Laki ei kiellä homoseksuaalista kanssakäymistä. Peru Homoseksuaalinen kanssakäyminen on laillista. Suriname Homoseksuaalinen kanssakäyminen on laillista, mutta suojaikäraja korkeampi kuin heteroseksissä. Uruguay Homoseksuaalinen kanssakäyminen on laillista. Uruguayssa on harkittu rekisteröityjen parisuhteiden sallimista, ja laki syrjintää vastaan on olemassa. Venezuela Homoseksuaalinen kanssakäyminen on laillista. Syrjiminen seksuaalisuuden perusteella on kielletty perustuslaissa vuodesta 1999 lähtien.[6]
Alankomaat Alankomaat on yksi maista, joissa sallitaan homoliitto. Homopareilla on myös adoptio-oikeus. Homoliittojen kannattajia on kansasta 82 prosenttia. Albania Homoseksuaalinen kanssakäyminen on nykyään laillista. Ennen vuotta 1995 se oli rikos, josta saatettiin tuomita enintään kymmenen vuotta vankeutta. Kesällä 1994 suunniteltiin maksimirangaistuksen alentamista kolmen vuoden vankeuteen, mutta onnistuneen kampanjan seurauksena parlamentti päätti kumota koko lain 20. tammikuuta 1995. Andorra Homoseksuaalinen kanssakäyminen on laillista. Maan rikoslaki kieltää ihmisten syrjinnän seksuaalisen suuntautumisen perusteella. Homoseksuaalit eivät kuitenkaan saa tehdä verenluovutuksia. Vuonna 2005 Andorra laillisti rekisteröidyn parisuhteen. Maassa on myös samaa sukupuolta olevien parien adoptio-oikeus. Belgia Belgia on yksi maista, joissa sallitaan homoliitto. Hiljattain tehdyn tutkimuksen mukaan 62 % väestöstä on homoliittojen kannalla. Homopareilla on lisäksi adoptio-oikeus. Homoseksuaalinen kanssakäyminen laillistettiin jo 1794. Ihmisten syrjintä seksuaalisen suuntautumisen perusteella kriminalisoitiin 2003. Bosnia ja Hertsegovina Homoseksuaalinen kanssakäyminen laillistettiin 1998. Nykyisen lain mukaan myös syrjintä seksuaalisen suuntautumisen perusteella on kielletty. Bulgaria Homoseksuaalinen kanssakäyminen laillistettiin 1968. Espanja Samaa sukupuolta olevien avioliitot ovat laillisia. Irlanti Homoseksuaalinen kanssakäyminen laillistettiin vuonna 1993, ja nykyisin myös syrjintä seksuaalisen suuntautumisen perusteella on vastoin lakia. Samaa sukupuolta olevien avioliitot ovat laillistettu. Islanti Homoseksuaalinen kanssakäyminen on laillista ja samaa sukupuolta olevien avioliitot ovat laillistettu. Italia Homoseksuaalinen kanssakäyminen on ollut laillista vuodesta 1890. Itävalta Homoseksuaalisen kanssakäymisen rangaistavuus poistettiin 1971. Kreikka Homoseksuaalinen kanssakäyminen laillistettiin 1950-luvulla. Seksuaalinen suojaikäraja on kuitenkin homosuhteissa korkeampi kuin heteroseksissä (17 vuotta normaalin viidentoista sijasta). Kroatia Homoseksuaalisuuden rangaistavuus poistettiin 1977. Vuonna 2003 mahdollistettiin rekisteröity parisuhde. Kyproksen tasavalta Homoseksuaalinen kanssakäyminen päätettiin laillistaa 1998. Vuonna 2006 tehdyn tutkimuksen mukaan kolme neljäsosaa kansasta kuitenkin suhtautuu homoseksuaalisuuteen kielteisesti. Latvia Homoseksuaalinen kanssakäyminen on laillista. Liechtenstein Homoseksuaalinen kanssakäyminen laillistettiin 1989. Rekisteröityjen parisuhteiden mahdollistamisesta tehty esitys vuonna 2003 kaatui. Liettua Homoseksuaalinen kanssakäyminen on laillista, mutta siitä ei saa puhua positiiviseen sävyyn. Luxemburg Homoseksuaalinen kanssakäyminen ja rekisteröidyt parisuhteet ovat laillisia. Makedonia Homoseksuaalinen kanssakäyminen laillistettiin 1996. Malta Homoseksuaalinen kanssakäyminen on laillista. Laki rekisteröidyistä parisuhteista ja adoptio-oikeudesta tuli voimaan 16. huhtikuuta 2014. Moldova Homoseksuaalinen kanssakäyminen laillistettiin 15. kesäkuuta 1995. Monaco Homoseksuaalinen kanssakäyminen on laillista. Montenegro Homoseksuaalinen kanssakäyminen on laillista. Norja Homoseksuaalisen kanssakäymisen kriminalisoinut laki kumottiin 1972. Norjan laki oli jo astuessaan voimaan vuonna 1903 muotoiltu niin, että syyte homoseksuaalisista teoista voitiin nostaa ainoastaan jos "yleinen etu niin vaatii". Käytännössä Norjassa homoseksuaalisuuden dekriminalisoiminen siis tapahtui jo vuonna 1903. Laki syrjintää vastaan on voimassa, ja vuoden 2009 alusta samaa sukupuolta olevilla pareilla on yhtäläiset oikeudet heteroparien kanssa. Norja on siis yksi maista, joissa sallitaan samaa sukupuolta olevien avioliitot. Pohjois-Kypros Homoseksuaalisen kanssakäymisen kriminalisoinut laki kumottiin 2014. Laki kieltää myös vihapuheet ja syrjinnän työnhaussa julkisiin virkoihin haettaessa. Portugali Homoseksuaalinen kanssakäyminen laillistettiin 1982. Rekisteröidyt parisuhteet laillistettiin 2001. Puola Homoseksuaalinen kanssakäyminen laillistettiin 1932. Ranska Homoseksuaalisuuden rangaistavuus poistettiin jo Ranskan vallankumouksen yhteydessä. Vuoden 2013 kesästä lähtien homoliitto on mahdollinen. Romania Homoseksuaalinen kanssakäyminen laillistettiin 1996. Ruotsi Homoseksuaalinen kanssakäyminen laillistettiin 1944. Syrjintä seksuaalisen suuntautumisen perusteella on lainvastaista. Toukokuusta 2009 alkaen myös homoliitto on ollut mahdollinen. Saksa DDR laillisti homoseksuaalisen kanssakäymisen 1968 ja liittotasavalta vuotta myöhemmin. Myös rekisteröity parisuhde on laillinen. San Marino Homoseksuaalinen kanssakäyminen on laillista. Serbia Homoseksuaalinen kanssakäyminen laillistettiin Vojvodinassa 1981 ja koko Serbiassa 1994. Homoja ei kuitenkaan päästetä asepalvelukseen. Marraskuussa 2006 voimaan astunut uusi perustuslaki kieltää homoliitot ja rekisteröidyt parisuhteet. Slovakia Homoseksuaalinen kanssakäyminen laillistettiin 1962 ja suojaikäraja alennettiin vuonna 1990 viiteentoista vuoteen. Slovenia Homoseksuaalinen kanssakäyminen on laillista. Parisuhteen rekisteröinti mahdollistettiin 23. heinäkuuta 2006. Suomi Naisten ja miesten homoseksuaaliset teot kriminalisoiva laki astui voimaan 1894. Homoseksuaalisista teoista voitiin tuomita jopa kahdeksi vuodeksi vankeuteen.[7] Se kumottiin 1971, mutta samalla kriminalisoitiin homoseksuaalisuuteen kehottaminen. Vuonna 1981 Sosiaalihallitus poisti virallisesta tautiluokituksesta kohdan, jossa homoseksuaalisuus luokitellaan sairaudeksi.[8] Vuonna 1993 kansanedustaja Outi Ojala teki ensimmäisen lakialoitteen homoliitoista ja adoptio-oikeudesta mutta aloite ei päässyt käsittelyyn. Vuonna 1996 Ojala teki kollegoineen uuden lakialoitteen ilman adoptio-oikeutta mutta aloite hylättiin.[9] Vuonna 1999 kehotuskielto kumottiin ja hetero- ja homoseksuaalisen seksin suojaikärajat yhtenäistettiin. Vuonna 2000 uusi perustuslaki astui voimaan. Lain 6 § sisältää yhdenvertaisuuden lain edessä sekä yleisen syrjintäkiellon. Hallituksen lakialoite parisuhteen virallistamisesta meni läpi vuonna 2001 ja tuli voimaan 2002. Vuonna 2009 hallituksen esityksestä lakia rekisteröidystä parisuhteesta muutetaan siten, että perheen sisäinen adoptio mahdollistuu myös rekisteröidyille pareille.[10] Sukupuolineutraali avioliittolaki astui voimaan 1.3.2017.[11] Suomen perustuslaki, 2. luku perusoikeudet 6§ Yhdenvertaisuus: "Ihmiset ovat yhdenvertaisia lain edessä. Ketään ei saa ilman hyväksyttävää perustetta asettaa eri asemaan sukupuolen, iän, alkuperän, kielen, uskonnon, vakaumuksen, mielipiteen, terveydentilan, vammaisuuden tai muun henkilöön liittyvän syyn perusteella".
Sveitsi Homoseksuaalinen kanssakäyminen on laillista. Parisuhde on mahdollista rekisteröidä. Tanska Homoseksuaalinen kanssakäyminen laillistettiin 1933. Sen suojaikäraja on 15 vuotta, sama kuin heteroseksissä. Rekisteröidyt parisuhteet hyväksyttiin jo 1989, aiemmin kuin missään muussa maailman valtiossa. Homoliittoa kannattaa EU:n tutkimuksen mukaan 69 %. Tanskassa on 7.6.2012 lähtien ollut myös homopareilla oikeus avioliittoon.[12] Tšekki Homoseksuaalinen kanssakäyminen laillistettiin 1962. Vuonna 1990 homoseksin suojaikäraja laskettiin kahdeksastatoista vuodesta viiteentoista. Turkki Homoseksuaalinen kanssakäyminen on laillista. Ukraina Homoseksuaalinen kanssakäyminen laillistettiin 1991. Unkari Homoseksuaalinen kanssakäyminen laillistettiin 1962. Syrjintä seksuaalisen suuntautumisen perusteella on lainvastaista. Valko-Venäjä Homoseksuaalinen kanssakäyminen oli Neuvostoliiton aikana lainvastaista. Valko-Venäjän parlamentti päätti kumota lain 1. maaliskuuta 1994. Vatikaanivaltio Homoseksuaalinen kanssakäyminen on muodollisesti lain sallimaa mutta vastoin katolisen kirkon opetuksia. Venäjä Homoseksuaalinen kanssakäyminen oli kielletty Venäjän keisarikunnan aikana. Neuvostoliiton aikana homosuhteet olivat aluksi laillisia Venäjän SFNT:n alueella, mutta kiellettyjä Keski-Aasian neuvostotasavalloissa, kunnes Josif Stalin kriminalisoi ne jälleen koko maassa vuonna 1933. Homoseksuaalinen kanssakäyminen laillistettiin uudelleen 27. toukokuuta 1993. Kesällä 2013 säädettiin laki, joka kieltää "homoseksuaalisen propagandan" levittämisen alaikäisille, eli kaiken positiivisen ja neutraalin tiedon jakamisen. Lain on pelätty pahentavan seksuaalivähemmistöjen jo valmiiksi heikkoa asemaa Venäjällä.[13] Viro Tsaarinvallan aikainen lainsäädäntö kielsi miesten väliset suhteet. Viron ensimmäisen itsenäisyyden (1918-1940) aikaisessa lainsäädännössä ei ollut kieltoa samaa sukupuolta olevien välisille suhteille. Neuvostoliiton miehityksen aikana homoseksuaalinen kanssakäyminen oli kiellettyä, mutta itsenäisen Viron uudessa vuonna 1992 säädetyssä rikoslaissa homosuhteet sallittiin. Lokakuussa 2014 Viron parlamentti hyväksyi samaa sukupuolta olevien parisuhteen rekisteröinnin, ja laki astui voimaan vuoden 2016 alussa, ja vuonna 2017 oikeus päätti, että ulkomailla solmitut samaa sukupuolta olevien avioliitot on tunnustettava myös Virossa.[14][15] Yhdistynyt kuningaskunta Homoseksuaalinen kanssakäyminen on laillista. Parisuhde on mahdollista rekisteröidä. Homopareilla on oikeus avioliittoon Englannissa, Skotlannissa ja Walesissa.
Australia Homoseksuaalinen kanssakäyminen on laillista. Rekisteröityjen parisuhteiden mahdollisuus on osassa maata ja syrjinnän kieltävä laki voimassa. Cookinsaaret Homoseksuaalinen kanssakäyminen on kiellettyä, vaikka Cookinsaaret ovat osa Uutta-Seelantia. Siitä voi seurata vankeusrangaistus. Fidži Fidžin perustuslakiin lisättiin vuonna 1997 kohta, joka kieltää syrjinnän seksuaalisen suuntautumisen perusteella. Vuonna 2005 sai huomiota tapaus, jossa australialainen Thomas McCosker sai kahden vuoden vankeustuomion sodomiasta harrastettuaan homoseksiä Fidžillä. Tuomio kuitenkin purettiin samana vuonna perustuslain vastaisena. Kiribati Kiribatin rikoslaki säätää homoseksuaalisesta kanssakäymisestä 14 vuoden vankeusrangaistuksen. Marshallinsaaret Homoseksuaalinen kanssakäyminen laillistettiin 2004, kun maan sodomialaki kumottiin. Mikronesian liittovaltio Laki ei kiellä homoseksuaalista kanssakäymistä. Nauru Homoseksuaalinen kanssakäyminen on ollut laillista vuodesta 2016.[16] Niue Homoseksuaalinen kanssakäyminen on laitonta ja johtaa kymmenen vuoden vankeusrangaistukseen. Palau Palaulla homoseksuaalinen kanssakäyminen lasketaan "sodomiaksi", josta seuraa lain mukaan kymmenen vuoden vankeusrangaistukseen. Papua-Uusi-Guinea Homoseksuaalisuus on rikos, joka johtaa enintään neljäntoista vuoden vankeusrangaistukseen. Salomonsaaret Homoseksuaalisuus on rikos, josta tuomitaan 14 vuotta vankeutta. Samoa Homoseksuaalisuus on rikos, josta saatetaan tuomita vankeuteen. Tokelau Lain mukaan rangaistus homoseksuaalisesta kanssakäymisestä on 10 vuoden vankeus. Tonga Homoseksuaalisuus on rangaistavaa enintään kymmenen vuoden vankeudella. Tuvalu Laki määrää homoseksuaalisuudesta 14 vuoden vankeusrangaistuksen. Uusi-Seelanti Homoseksuaalisuus on laillista ja parisuhteen rekisteröinti mahdollista. Laki ei koske kuitenkaan Cookinsaaria, Tokelauta ja Niuea, joilla homoseksuaalinen kanssakäyminen on vankeusrangaistuksen uhalla kielletty. Vanuatu Homoseksuaalisuus on laillista, vaikka suojaikäraja on homoille hieman korkeampi kuin heteroille.
Antigua ja Barbuda Anaaliyhdyntä miesten kesken on laitonta. Jos aikuinen on kohdistanut sen alaikäiseen, rangaistus on elinkautinen vankeus. Muussa tapauksessa aikuinen rikoksentekijä tuomitaan 15 vuoden ja alaikäinen 5 vuoden vankeuteen. Bahama Homoseksuaalinen kanssakäyminen on laillista, paitsi jos se tehdään julkisesti, jolloin seurauksena on vankeusrangaistus. Homoseksin suojaikäraja on 18 vuotta eli kaksi vuotta korkeampi kuin heteroilla. Barbados Homoseksuaalinen kanssakäyminen on virallisesti vankeuden uhalla kiellettyä, mutta lakia ei sovelleta usein. Belize Homoseksuaalisuus on rangaistavaa kymmenen vuoden vankeudella. Costa Rica Homoseksuaalinen kanssakäyminen laillistettiin 1971. Seksuaalisen suuntautumisen perusteella syrjimisen kieltävä laki astui voimaan 1998. Dominica Dominican lain mukaan homoseksuaalisuudesta saatetaan tuomita enintään kymmenen vuotta vankeutta. Vankeus voidaan myös korvata pakkohoidolla psykiatrisessa hoitolassa. Dominikaaninen tasavalta Homoseksuaalinen kanssakäyminen on laillista. El Salvador Homoseksuaalinen kanssakäyminen on laillista. Grenada Homoseksuaalinen kanssakäyminen on lailla kiellettyä ja voi johtaa kymmenen vuoden vankeusrangaistukseen. Guatemala Homoseksuaalinen kanssakäyminen on laillista ja seksuaalisen suuntautumisen perusteella syrjintä kriminalisoitu. Haiti Homoseksuaalinen kanssakäyminen on laillista. Honduras Voimassa ei ole lakia homoseksuaalisuutta vastaan. Vuodesta 2005 lähtien homoliitot ja homojen oikeus adoptioon on kuitenkin kielletty Hondurasin perustuslaissa. Jamaika Miesten välinen homoseksuaalinen kanssakäyminen johtaa enintään kymmenen vuoden vankeusrangaistukseen. Naisten välinen homoseksuaalinen kanssakäyminen on sen sijaan laillista. Kanada Homoseksuaalinen kanssakäyminen on laillista. Kanada on myös yksi maista, joissa homoliitto on mahdollinen. Kuuba Lakia homoseksuaalisuutta vastaan ei ole. Meksiko Homoseksuaalinen kanssakäyminen on laillista. Pääkaupungissa myös rekisteröidyn parisuhteen mahdollisuus on olemassa. Nykyään ihmisten syrjintä seksuaalisuuden perusteella on lainvastaista. Nicaragua Homoseksuaalinen kanssakäyminen on laitonta. Panama Homoseksuaalinen kanssakäyminen on laillista. Puerto Rico Homoseksuaalinen kanssakäyminen laillistettiin 2005. Saint Kitts ja Nevis Rangaistavaa enintään kymmenen vuoden vankeudella. Saint Lucia Homoseksuaalinen kanssakäyminen on laitonta. Saint Vincent ja Grenadiinit Homoseksuaalinen kanssakäyminen on vankeusrangaistuksen uhalla kielletty. Trinidad ja Tobago Miesten välinen anaaliyhdyntä on rangaistavaa 25 vuoden vankeudella. Seksuaalinen kanssakäyminen myös naisten välillä on laitonta, mutta siitä rangaistaan lievemmin. Yhdysvallat Homoseksuaalinen kanssakäyminen on laillista koko maassa. Tarkemmat tiedot ovat osavaltiokohtaisia. 26. kesäkuuta 2015 Yhdysvaltain korkein oikeus hyväksyi samaa sukupuolta olevien avioliitot laillistettaviksi koko maassa.
Vuonna 2008 66 maata esitti YK:lle vetoomuksen, jossa vaadittiin homoseksuaalisuuden laillistamista kaikissa YK:n jäsenmaissa. Vetoomuksen allekirjoittivat muun muassa kaikki EU-maat ja Japani. Suurista maista Yhdysvallat, Venäjä ja Kiina jättäytyivät vetoomuksen ulkopuolelle.[1]
Luokka:Luettelot yhteiskunnasta Laki Luokka:Seulonnan keskeiset artikkelit